NaiveNeuron/SloPal huggingface dataset:
Blanár, Juraj, podpredseda NR SR (2022-06-15):
Ďakujem, pán spravodajca. Prerušujem rokovanie o tomto bode programu. Vážené pani poslankyne, páni poslanci, v záujme efektivity nášho rokovania dostal som informáciu, že ďalší, ktorý by mal byť predkladateľom v poradí bodu č. 47 pán poslanec Peter Krupa je na ceste a chvíľočku bude meškať, avšak ďalší v poradí bod 48 má predkladať pán poslanec Martin Beluský, ktorý je tu, čiže navrhujem vymeniť tieto dva body, ak je všeobecný súhlas. Je? (Súhlasná reakcia pléna.) Ďakujem. Takže teraz budeme rokovať o bode č. 48, ktorým je prvé čítanie návrhu poslancov Národnej rady Martina Beluského a Stanislava Mizíka na vydanie zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov. Tento návrh zákona je pod parlamentnou tlačou 1046, návrh na pridelenie výborom je v rozhodnutí č. 1088. Udeľujem slovo navrhovateľovi pánovi poslancovi Martinovi Beluskému, aby za skupinu poslancov tento návrh v snemovni odôvodnil. Nech sa páči. (Rokovanie o návrhu poslancov Národnej rady Slovenskej republiky Martina Beluského a Stanislava Mizíka na vydanie zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov , tlač 1046.)
Hlinka, Jozef, poslanec NR SR (2021-04-30):
Sľubujem. (Potlesk.)
Jurinová, Erika, podpredsedníčka NR SR (2015-09-22):
Ďakujem, pani poslankyňa. Na vaše vystúpenie nie sú faktické poznámky. Prerušujem teda rokovanie o tomto bode programu. Budeme pokračovať opäť teda rozpravou k tomuto bodu programu o 14.00 hodine. Dobrú chuť vám. (Prerušenie rokovania o 13.03 hodine.)
Suja, Miroslav, poslanec NR SR (2021-05-27):
(Povedané súbežne s predsedajúcim.) ... a ušiel...
Blanár, Juraj, podpredseda NR SR (2023-05-24):
Pani poslankyňa Bittó Cigániková, môžete reagovať na faktickú.
P. Hrušovský, predseda NR SR: (2004-04-29):
(Hlasovanie.) 123 prítomných, 116 za návrh, 3 proti, 1 sa zdržal, 3 nehlasovali. Konštatujem, že návrh sme schválili. Prerušujem rokovanie a poprosím pána predsedu mandátového a imunitného výboru, aby zvolal výbor a overil mandát náhradníka, ktorý nastúpi na uprázdnený mandát. Pán poslanec, pán predseda Lintner, nech sa páči. Ľ. Lintner, poslanec: Ďakujem za slovo, pán predseda. Poprosím členov mandátového a imunitného výboru, aby prišli v priebehu 5 minút do výboru pre verejnú správu. Ďakujem pekne.
Pellegrini, Peter, predseda NR SR (2015-11-13):
Prezentujme sa a hlasujme o pozmeňujúcom návrhu pána poslanca Hlinu o bode 1 tohto pozmeňujúceho návrhu. (Hlasovanie.) Prítomných 124 poslancov, za hlasovalo 45, proti bolo 6 poslancov, zdržalo sa 73. Tento pozmeňujúci návrh sme neschválili.
A. Belousovová, podpredsedníčka NR SR: (2007-05-16):
Nech sa páči, pán Petrák.
Hrušovský, Pavol, podpredseda NR SR (2010-08-06):
Páni poslanci, prosím, teraz keby ste, páni poslanci, páni poslanci, pán poslanec Kaník, nerušte pána podpredsedu Národnej rady a pánov...
Bugár, Béla, podpredseda NR SR (2018-10-22):
Pán poslanec Mizík.
Kollár, Boris, predseda NR SR (2022-10-06):
Nie, nie, nie to bol omyl.
Danko, Andrej, podpredseda NR SR (2023-11-23):
273. Na vystúpenie pani poslankyne, štyri faktické poznámky. Procedurálny návrh pán Dubéci.
P. Hrušovský, podpredseda NR SR: (2001-09-20):
(Hlasovanie.) Prítomných 134, za návrh 129, zdržalo sa 5. Bod 56 sme schválili.
Kollár Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 128 poslancov, za 89, proti 1, zdržalo sa 38. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Pellegrini, Peter, podpredseda NR SR (2020-06-09):
Pán poslanec Kočiš.
Valocký, Jozef, poslanec NR SR (2022-04-29):
Ďakujem pekne, pán predsedajúci. Ešte treba doplniť, že Sulík chodil Kočnerovi na raňajky a robili si hemendex a pravdepodobne robil aj kandidátku Kočner SaS do parlamentu, no či má aj Matovičovi. Dobre, ďakujem. Chcem, pani poslankyňa Vaľová, skutočne, skutočne si... (Ruch v sále. Prerušenie vystúpenia predsedajúcim.)
Šeliga, Juraj, podpredseda NR SR (2021-02-04):
Ďakujem. Prezentujme sa, prosím, a hlasujme. (Hlasovanie.) Prítomných 117, za 117. Konštatujem, že sme rozhodli o tom, ktoré výbory prerokujú tento návrh zákona. To bolo jediné hlasovanie. Kolegyne, kolegovia, keďže pán minister tu sedí od rána, vyhlasujem desať minút prestávku a budeme pokračovať v rozprave podľa programu. Ďakujem. Pán poslanec Pollák, nech sa páči.
Šudík, Tomáš, poslanec NR SR (2020-07-09):
Ďakujem všetkým svojim kolegom za ich vystúpenia a podporu, zároveň by som chcel ešte raz poďakovať aj pánovi Kuriakovi, ktorý ako bývalý podnikateľ taktiež zhodnotil, ako vlastne tie kontroly prebiehali a prečo je, ako tie kontroly prebiehali a prečo tak často dávali pokutu. Jednoducho podľa mňa množstvo podnikateľov, ktorí na Slovensku aj tí malí podnikali, pochopili, že jednoducho ak popri svojej podnikateľskej činnosti aj kritizovali vtedajšiu vládu, tak nejaký okresný predseda vtedajšej vlády zavolal napríklad na úrad verejného zdravotníctva, tak počuj, Anča, ta on si tam ide otvárať nejakú prevádzku, no ta mu príď až na 30. deň. 30 dní pri..., môžeš spísať nejaké povolenie. A takto prebiehalo. Takto častokrát tieto kontrolné subjekty sa snažili po ponoriť všetkých podnikateľov, ktorí chceli slušne podnikať. Ja si myslím, že aj týmto sčasti obmedzíme nejakú tú politizáciu v týchto podnikoch, aby takto nedávali ďalej tie pokuty. Ďakujem krásne.
P. Hrušovský, predseda NR SR: (2003-11-06):
Návrh sme schválili. Ďakujem pánovi poslancovi Čížovi. Páni poslanci, budeme teraz hlasovať o vládnom návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a dopĺňa zákon č. 480/2002 Z. z. o azyle a o zmene a doplnení niektorých zákonov , ktorý prerokúvame ako tlač 308. Prosím, aby z poverenia výboru pán poslanec Šimko ako spoločný spravodajca uvádzal návrhy hlasovaní k prerokúvanému vládnemu návrhu zákona. Pán poslanec Šimko.
Sulík, Richard, predseda NR SR (2011-07-13):
Pán poslanec Osuský bude reagovať na faktické poznámky.
Pellegrini, Peter, podpredseda NR SR (2020-05-14):
Pani poslankyňa Sulanová.
Bugár, Béla, podpredseda NR SR (2017-06-19):
Na vystúpenie pána poslanca s faktickými poznámkami dvaja. Takže pán poslanec Kamenický.
Hrušovský, Pavol, predseda NR SR (2011-10-21):
Pardon, neschválili, pardon, ospravedlňujem sa.
Shahzad, Silvia, poslankyňa NR SR (2019-10-17):
Ďakujem za slovo. Ja by som len chcela pripomenúť to, to, čo som povedala aj v tej predchádzajúcej poznámke na pána Mihála, že, že teda, či sa idete zaoberať, alebo teda chcela by som sa opýtať, či sa idete zaoberať aj tými zamestnancami na tej materskej a rodičovskej dovolenke, pretože naozaj mi to príde absurdné, aby v jednom dokumente ste mali na jednej strane, že vylučujete zamestnancov, ktorí sú na materskej a rodičovskej dovolenke, vylučujete ich z možnosti poberať tieto výhody. Na druhej strane máte tam, máte tam skupinu ľudí, ktorá s firmou nemá nič spoločné. Sú to rodičia zamestnancov, čo takisto chápem, že mohli by mať, ale naozaj títo ľudia s tou firmou nemajú nič spoločné a sú zahrnutí do poukazov. Takže, takže naozaj treba zvážiť, či aj tie, tie zamestnankyne, väčšinou sú to na rodičovskej a materskej dovolenke, ktoré navyše prišli o jeden príjem, nemajú tento nárok. A ešte by som povedala jednu poznámku, bolo to práve SNS, ktorá dala vplyv na manželstvo, rodičovstvo a rodinu. Čiže, čiže z tohto pohľadu nerozumiem tomu, že ako je možné, že v jednom dokumente takéto niečo je. Ďakujem.
Pellegrini, Peter, podpredseda NR SR (2020-06-04):
Pán poslanec Herák.
Fecko, Martin, poslanec NR SR (2017-12-07):
Ďakujem pekne. Ďakujem pekne, pán podpredseda, že ste ako zastúpil pána ministra. Musím povedať, že trošku mi to síce mešká, lebo predsa len to bolo spomenuté, že skôr to bude, keď sme debatovali ešte aj osobne s pánom ministrom. Ale chcem veriť, že tak ako povedal, že bude audit, kde sa povie, ktoré úrady by mali mať trošku oklieštené, tak chcem veriť, že to bude audit statočný alebo teda bol urobený, keď už ste mi tu čítali, že to je. A verím, že bude spravodlivo rozlíšená agenda, ktorú, ktorá by mala mať prioritu a ktorá by nemala mať prioritu, lebo niekedy to vyzerá tak, že nechceme sa hrať s pozemkami a budeme sa radšej hrať o stavebnom konaní, ale pozemky sú ten základ. Takže preto budem stále apelovať na tie pozemky, lebo bez nich sa nepohneme. Takže ďakujem za odpoveď.
Bugár, Béla, podpredseda NR SR (2017-09-12):
Na vystúpenie pána poslanca ako jediný s faktickou poznámkou pán poslanec Mizík. Nech sa páči.
Pčolinský, Peter, podpredseda NR SR (2022-11-09):
S ďalšou faktickou, pán poslanec Lehotský, nech sa páči.
Přidal, Alojz, poslanec NR SR (2015-02-11):
Vážená pani podpredsedníčka Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 393 určil za spravodajcu k návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady, drobné stavebné odpady v znení neskorších predpisov. Je to tlač 1367. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona a konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, výbor pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pani predsedajúca, pani podpredsedníčka Národnej rady, prosím, otvorte rozpravu.
Štefanec, Ivan, poslanec NR SR (2013-12-12):
Ďakujem veľmi pekne, pán predseda, kolegyne a kolegovia. Dovoľte mi len veľmi v krátkosti uzavrieť rozpravu. Chcem sa veľmi poďakovať všetkým kolegom, ktorí vystúpili, pretože bez výnimky podporili tento dôležitý návrh. Je dôležité, aby sme si zachovali suverenitu v priamych daniach predovšetkým preto, pretože je jedným z kľúčových nástrojov hospodárskej politiky. Je potrebné si uvedomiť, že zavedením eura sme stratili čas suverenity tým, že sme menovú politiku delimitovali takpovediac do Frankfurtu, robia nám ju spoločne Európska centrálna banka pre všetky krajiny eurozóny, čo ja osobne považujem za dobré a verím, že aj vy, mnohí kolegovia s tým súhlasíte, pretože euro sme prijali konsenzuálne v tejto snemovni. Nepamätám si na tak konsenzuálny zákon, ako bol generálny zákon o zavedení eura. Ale je treba povedať, že sme čas suverenity stratili tým, že menovú politiku nemáme na Slovensku. O to dôležitejšia je hospodárska politika, ktorej kľúčovou, v ktorej kľúčovú úlohu zohráva daňová politika. Tiež tak, ako kolegovia v rozprave, aj ja som za to, aby sme daňový systém zjednodušovali, aby sme priame dane znižovali, čiže presne opačnú politiku, ako sa v súčasnosti na Slovensku deje a ktorá, bohužiaľ, má za následok, že je vyššia nezamestnanosť a že sa ubližuje predovšetkým malým podnikateľom. Pritom všetkom je kľúčové, aby o daniach sme si rozhodovali na Slovensku, aby o daniach sa nerozhodovalo mimo našej krajiny. To je podstata tohto návrhu a verím, že každému, komu záleží na suverenite v tejto oblasti, komu záleží na tom, aby sme si o týchto veciach ponechali kompetencie na národnej úrovni, komu záleží na tom, aby sme mali na Slovensku aj v budúcnosti viac práce, aby sme na daňové, na tému daňovej politiky stále mali možnosť diskutovať v Národnej rade, tak podporí tento návrh a všetkým, ktorí tak urobíte, vám chcem dopredu poďakovať.
Blanár, Juraj, podpredseda NR SR (2022-03-24):
Ďakujem obom a prerušujem rokovanie o tomto bode programu. Vyhlasujem krátku technickú dvojminútovú prestávku a budeme pokračovať v rokovaní. (Prestávka.)
Dostál, Ondrej, poslanec NR SR (2017-09-12):
Ďakujem všetkým trom kolegom za reakcie. Pán poslanec Žarnay povedal, že sa vyjadrí k tomu, v čom so mnou nesúhlasí, a teda povedal, že, alebo zopakoval, že ak zriaďovateľ školy chce mať pod kontrolou školy, tak mal by mať posilnené kompetencie odvolať riaditeľa. No, nie som si celkom istý, že či toto by bola správna cesta. Jednak to nie je obsahom návrhu, o ktorom teraz rokujeme, ale to by museli byť v zákone veľmi striktne stanovené dôvody a postupy toho odvolávania, lebo inak by sa politický vplyv na školy ešte prehĺbil, ešte výraznejšie, ako je to v súčasnom zákone. V súčasnom zákone má starosta, primátor alebo teda župan právo veta, ktoré môže opätovným rozhodnutím výberová komisia prebiť a až potom nastupuje zastupiteľstvo. Čiže je to nie celkom jednoduchý proces, ktorý napríklad neumožňuje politické zasahovanie v situácii, keď zastupiteľstvo nie je úplne jedna ruka so šéfom exekutívy v samospráve. Takže posilňovať nejaké možnosti odvolať riaditeľa školy zo strany zriaďovateľa, tak to by sme museli teda prebrať, že čo by to konkrétne malo byť. A pokiaľ ide o ochranu členov rady školy pred prepustením alebo porovnanie s odborármi, ja naozaj môžem tiež len zopakovať, že chránení by mali byť všetci kritickí učitelia alebo zamestnanci bez ohľadu na to, či sú alebo nie sú členmi rady školy, lebo aj bežný učiteľ sa môže dostať do konfliktu a môže... (Prerušenie vystúpenia časomerom.)
Hrušovský, Pavol, podpredseda NR SR (2011-06-01):
Ďakujem, pán poslanec, za uvedenie návrhu. Teraz poprosím pána poslanca Jurčíka, aby z poverenia výboru Národnú radu informoval o prerokovaní návrhu zákona vo výboroch a stanovisku gestorského výboru k návrhom, ktoré sú uvedené v spoločnej správe. A poprosím, páni poslanci, poprosím vás o dodržiavanie poriadku a rešpektovanie sa navzájom. Nech sa páči, pán poslanec Jurčík.
Hrnčiar, Andrej, podpredseda NR SR (2017-09-07):
Prosím spoločného spravodajcu z výboru pre hospodárske záležitosti poslanca Petra Pamulu, aby informoval Národnú radu o výsledku rokovania výborov o tomto návrhu vlády.
Pčolinský, Peter, podpredseda NR SR (2022-10-20):
Prerušujem rokovanie o tomto bode programu. Ďalším bodom programu je druhé čítanie návrhu poslancov Anny Andrejuvovej, Milana Vetráka na vydanie zákona, ktorým sa dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Návrh zákona má parlamentnú tlač 1178, spoločná správa výborov má tlač 1178a. Dávam slovo poslankyni Anne Andrejuvovej, aby návrh zákona odôvodnila. (Rokovanie o návrhu poslancov Národnej rady Slovenskej republiky Anny Andrejuvovej a Milana Vetráka na vydanie zákona, ktorým sa dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 1178.)
T. Rosová, poslankyňa: (2007-09-13):
Vážené dámy, vážení páni, Európsky komisia vyšla nedávno s iniciatívou na verejnú diskusiu o budúcnosti vzdelávacích systémov. Otvorila túto diskusiu tým, že sa pokúsila identifikovať hlavné problémy súčasného stavu. U nás sme zo strany ministerstva nič také nezaznamenali. Vo svojom legislatívnom návrhu uvádza ministerstvo nanajvýš technické dôvody na prijatie nového zákona. Ale ak nepomenujeme problémy, ktoré vyvoláva súčasný stav, ako potom môžeme určiť ciele, ktoré chceme dosiahnuť? Ako môžeme potom hľadať riešenia? Aj z toho vyplýva rozporuplnosť a bezradnosť ministerského návrhu, očividná najmä pri porovnaní s návrhom vážených pánov poslancov, o ktorom rokujeme. Vážené dámy, vážení páni, tak ako som povedala na začiatku, tento parlament má vďaka predloženému poslaneckému návrhu zákona šancu otvoriť dvere skutočnej zmene v našom školskom systéme. K takej zmene, akú si predstavuje hádam väčšina z nás, akú hlása vlastne aj sám pán minister. Máme šancu zabrániť tomu, aby sme pred zásadnou zmenou zabuchli dvere. Zásadnú, kvalitatívnu zmenu nášho školstva si totiž želá aj slovenská verejnosť. Ďakujem za pozornosť. (Potlesk.)
Jurinová, Erika, podpredsedníčka NR SR (2014-02-13):
Na vaše vystúpenie, pán poslanec, chce reagovať jeden pán poslanec s faktickou poznámkou. Uzatváram možnosť prihlásiť sa. Nech sa páči, pán poslanec Fecko, máte slovo.
Marcinčin, Radovan, poslanec NR SR (2023-05-17):
Ďakujem za slovo. K tomu všetkému čo tu bolo povedané, samozrejme, že s tým súhlasím a je to pravda. Ale predsa len takú jednu malú poznámku mám k tomu vystúpeniu, že ten jeden chybujúci učiteľ, ktorý pretavuje svoje nejaké zvrátené predstavy do vyučovania nie je obraz celého školstva na Slovensku. Vlastne, chvalabohu, ešte stále máme väčšinu učiteľov, ktorí majú ten zdravý rozum, ktorí boli vychovaní ozaj po ľudsky, povedal by som, a vďaka tomu je ešte stále je tá nádej, že to školstvo, keď budeme prijímať takéto dobré zákony, ako je napríklad tento, bude môcť dobre napredovať. Ďakujem.
Laurenčík, Milan, podpredseda NR SR (2022-02-03):
Ďakujem. Otváram všeobecnú rozpravu. Do rozpravy som dostal písomnú prihlášku, za poslanecký klub SMER – SD sa prihlásil pán poslanec Boris Susko. Ale keďže sa prihlásil aj pán spravodajca, takže má tým pádom prednosť. Nech sa páči, máte slovo.
A. Belousovová, podpredsedníčka NR SR: (2007-09-14):
S faktickými poznámkami na vystúpenie pána poslanca Gogu sa neprihlásil nikto. Končím možnosť prihlásiť sa s faktickými poznámkami. A slovo má pán poslanec Šimko. Nech sa páči. (Hlas z pléna.) Sa hlásite? O slovo sa ešte prihlásil pán poslanec Fronc ako navrhovateľ. Máte slovo.
B. Bugár, podpredseda NR SR: (2004-03-04):
(Hlasovanie.) Prítomných 144 poslancov, za návrh 75, proti 18, zdržalo sa 32 poslancov, nehlasovalo 19. Konštatujem, že Národná rada sa rozhodla, že tento poslanecký návrh zákona prerokuje v druhom čítaní. Nech sa páči. Ľ. Navrátilová, poslankyňa: Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 599 zo 16. februára 2004 prideliť návrh zákona, ktorý je v tlači 584, na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby ho prerokovali výbory, ktorým bol pridelený návrh, v lehote do 23. apríla 2004 a gestorský výbor do 30. apríla 2004.
Blanár, Juraj, podpredseda NR SR (2021-03-16):
Ďakujem, pán minister, to bolo záverečné slovo. Pán spravodajca nemá záujem o vystúpenie, takže konštatujem, že o tomto bode budeme hlasovať dnes o 17. hodine, a obom chcem poďakovať za predloženie tohto zákona. A teraz pristúpime k rokovaniu o ďalšom bode programu, ktorým je vládny návrh zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov . Vládny návrh zákona je pod parlamentnou tlačou 403. Návrh na jeho pridelenie na prerokovanie výborom je v rozhodnutí č. 410 a 456. Prosím pani podpredsedníčku vlády a ministerku investícií a regionálneho rozvoja a informatizácie pani Veroniku Remišovú, aby vládny návrh zákona uviedla. Nech sa páči, máte slovo.
Blcháč, Ján, poslanec NR SR (2021-06-22):
Ďakujem pekne. Ďakujem dvom predrečníkom za faktické poznámky. Nebolo iným zámerom nás ako predkladateľov tohoto pozmeňujúceho a doplňujúceho návrhu v tých troch bodoch, ako ten, ktorým je len skvalitnenie tejto právnej úpravy, a skôr tej v tej oblasti takého, by som povedal, poriadku, alebo aby boli všetky detaily nejakým spôsobom ošetrené. Samozrejme, že je vec pléna, ako sa s týmto návrhom vysporiada. A stretávame sa v praxi, v školskej praxi mnohokrát s rôznymi situáciami, či sú to už materské školy, alebo aj základné školy, kedy dochádza k určitým takým kvalitatívnym pochybeniam, nazvime to , a cieľom tohto návrhu bolo vyhnúť sa dopredu, aj keď je to dočasná záležitosť, ako pán predkladateľ správne poznamenal, vyhnúť sa nejakým možným problémom a ponechať tú kompetenciu aj tieto zariadenia dočasného charakteru, zariadenia predprimárneho vzdelávania podrobiť kontrole tých inštitúcií alebo tých úradov, ktoré do toho majú čo povedať. Ďakujem pekne.
Počiatek, Ján, minister dopravy, výstavby a regionálneho rozvoja SR (2013-03-21):
Ďakujem za slovo. Vážená pani predsedajúca, vážené dámy, vážení páni, pán poslanec, cesta prvej triedy 1/65, tzv. zlatomoravecká cesta od Nitry po Tekovské Nemce, patrila v minulosti medzi najnebezpečnejšie úseky našej cestnej infraštruktúry kvôli výskytu alebo veľmi veľkému výskytu dopravných nehôd, najmä v zimnom období. Výstavba rýchlostnej cesty R1 v úseku Nitra až po Tekovské Nemce zabezpečila bezpečnejšiu a rýchlejšiu alternatívu pre občanov, ktorí cestujú týmto úsekom Slovenska. Pre porovnanie z hľadiska štatistických údajov o dopravných nehodách – v zimnom období od 1. 11. 2010 do 30. 4. 2011 bolo evidovaných 42 dopravných nehôd na ceste 1/65, pri ktorých bola 1 osoba usmrtená, ťažko zranené boli 2 osoby a ľahko zranených bolo 21 osôb. V období od 1. 11. 2011 do 30. 4. 2012, kedy bol úsek R1 medzi Nitrou a Tekovskými Nemcami už v prevádzke, klesol počet dopravných nehôd na 11, pri ktorých bola 1 ľahko zranená osoba. V období od 1. 11. 2011 až 30. 4. 2012 boli na úseku R1 Nitra – Tekovské Nemce evidované štyri dopravné nehody, pri ktorých boli 2 ťažko zrazené osoby a 4 ľahko zranené osoby. V roku 2012 celkovo na ceste 1/65 bolo evidovaných 120 dopravných nehôd, pri ktorých boli 2 usmrtené osoby a na rýchlostnej ceste R1 úsek Nitra – Tekovské Nemce bolo evidovaných 51 dopravných nehôd, pri ktorých nebola žiadna usmrtená osoba. Vzhľadom k vyššie uvedenému je úplne evidentné, že výstavbou rýchlostnej cesty R1 významným spôsobom klesol počet dopravných nehôd, ktoré mali za následok ujmu na zdraví účastníkov cestnej premávky, resp. ich usmrtenie. Ďakujem, skončil som.
Jarjabek, Dušan, poslanec NR SR (2015-05-28):
Ďakujem za slovo, pán predseda. Len využívam procedúru, chcem pripomenúť, výbor pre kultúru a médiá 12.30 hod. na obvyklom mieste. Ďakujem pekne.
Blanár, Juraj, podpredseda NR SR (2023-02-08):
Pán poslanec Filip Kuffa s faktickou poznámkou.
Takáč, Richard, poslanec NR SR (2023-05-05):
Ďakujem veľmi pekne za slovo, pán predsedajúci. Pán kolega Lacko Kamenický, presne si pomenoval tú realitu, ktorá tu je už nieže niekoľko mesiacov, ale niekoľko rokov z hľadiska zvýšených cien potravín, napr. na medziročnej úrovni, kde niektoré potraviny narástli o 90 až 100 %. Musím povedať, že na základe tohto zákona z roku ´96, kde od roku ´96 máme nástroje na to, aby sme my nejakým spôsobom vedeli a vstúpili do určitej regulácie, ale, samozrejme, v prvom rade vieme využiť ministerstvo financií a jeho oddelenie z hľadiska analýzy tohto všetkého, ktoré by následne nastavilo spôsob, akým spôsobom riešiť tieto vysoké ceny. Samozrejme, táto novelizácia zákona z roku ´96, ktorá je teraz predmetom rokovania, jednoznačne hovorí o tom, že ministerstvo financií ako, ako má možnosť v rámci cenovej politiky do toho určitým spôsobom zasiahnuť na základe tohto zákona. Je, samozrejme, úlohou ministerstva financií zabezpečiť tento informačný systém pre potreby vyhodnocovania týchto cien, regulácie cien a cenovej kontroly, kde ministerstvo financií musí zabezpečiť aj súčinnosť so Štatistickým úradom Slovenskej republiky z hľadiska vyhodnocovania týchto jednotlivých návrhov riešení, ktoré vyndú z tejto analýzy. A samozrejme, ne... ne... aj Ministerstvo pôdohospodárstva Slovenskej republiky je povinné, ak nastane takýto, takýto cenový vývoj, ktorý nie je praz... priaznivý pri určitých vybraných potravinových výrobkoch, zasiahnuť do toho a vlastne definovať rôzne, na základe analýzy, návrhy na to, akým spôsobom zabezpečiť to, aby proste tie ceny nerástli. Realita je taká. Na Slovensku dvakrát vyššie ceny ako v Európskej únii. Ďakujem veľmi pekne.
Vaľová, Jana, poslankyňa NR SR (2016-10-19):
Ja sa ospravedlňujem, áno, mal byť iný spravodajca, ale už som odhlasovala, takže je to v poriadku. Ďakujem veľmi pekne. Pán predsedajúci, prosím vás, dajte hlasovať, že v tomto zákone vystúpilo šesť poslancov a pán Mihál podal procedurálny návrh vrátiť návrh zákona na prepracovanie.
Glváč, Martin, podpredseda NR SR (2017-02-09):
Pani poslankyňa, všetci boli v kľude, keď ste vy rečnili.
Glváč, Martin, podpredseda NR SR (2018-06-13):
Pán poslanec Blanár.
P. Paška, predseda NR SR: (2007-10-19):
Procedurálny návrh, pán poslanec, nech sa páči.
Paška, Pavol, predseda NR SR (2012-06-19):
Ďakujem. Pán poslanec, žiadate informáciu alebo správu?
Zajac, Pavol, poslanec NR SR (2014-10-24):
Vážená pani kolegyňa, asi ste ma nie dobre počúvali. Som neriešil verejné obstarávanie v Humennom. Ja som hovoril o tom, že pri predchádzajúcej správe sme počuli, že vysokí štátni úradníci, manažéri manipulovali verejné obstarávanie. Tieto informácie dostávajú príslušné orgány vrátane prokuratúry, polície a v takýchto prípadoch môže prokuratúra v súčinnosti s políciou konať. Ja som nehovoril o štandardnom zákonnom legislatívnom postupe, keď sa firmy môžu odvolávať na ÚVO. Takže o manipulácii, o trestnej činnosti pri verejnom obstarávaní, o tom som ja hovoril.
Baránik, Alojz, poslanec NR SR (2021-12-10):
Ďakujem pekne. Vážený pán predsedajúci, pani ministerka, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku (ruch v sále a zaznievanie gongu) a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, a to aj ako gestorský výbor. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výboru vrátane určenia gestorského výboru v zmysle uvedeného rozhodnutia predsedu Národnej rady. Navrhujem zároveň, aby výbor prerokoval návrh zákona ihneď. Pán predsedajúci, prosím, otvorte všeobecnú rozpravu.
V. Veteška, podpredseda NR SR: (2004-03-11):
M. Abelovský, poslanec: Ďakujem. Podľa správy, ktorú nám prečítal pán Lintner, a nadväzujem na vystúpenie kolegu Pinkavu, v podstate našou úlohou je formálne preskúmať, či sú dané podmienky na to, aby sa naši dvaja kolegovia stali podľa Trestného poriadku obvinenými. Myslím, že tie podmienky nie sú splnené a jedna významná okolnosť ma k tomu vedie, aby som nedôveroval vyšetrovateľovi, ktorý vzniesol obvinenie a ktoré pán prokurátor si osvojil, keď sa obrátil so žiadosťou o zbavenie imunity našich dvoch kolegov, a to je nesporná skutočnosť o tom, že v tejto istej kauze stíhal mimo iného aj nášho kolegu Jána Mikuša, ktorý je teraz v nemocnici, bez toho, aby si zistil takú elementárnu skutočnosť, či tento pán je, alebo nie je poslancom Národnej rady. Hoci nás je len 150, tak minimálne každý občan vie aspoň, kto je poslancom Národnej rady. Myslím si, že pokiaľ takýto produkt bol tu vyprodukovaný s takouto elementárnou chybou, vzbudzuje veľmi vážne pochybnosti aj o tých ostatných veciach, o ktorých hovorili kolegovia predo mnou. Ešte jednu poznámku. Myslím si, že nepriamo znovu rozhodujeme aj o tom, či je potrebné, aby v našej Ústave bola zachovaná imunita poslancov. Chcem teda zároveň odkázať tým kolegom, ktorí majú pokušenie navrhnúť zrušenie tohto ustanovenia, že daj pánboh, aby bolo zachované toto ustanovenie čo najdlhšie, pokiaľ sa budú robiť takéto elementárne právne lapsusy, ako to bolo v tomto prípade. Ďakujem.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 134 poslancov, za 69, proti 33, zdržalo sa 30, nehlasovali 2. Uvedený návrh sme schválili. Konštatujem teda, že sme schválili návrh novely zákona č. 8/2009 Z. z. o cestnej premávke. Pokračujeme hlasovaním o bode 22 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti (tlač 974). Spoločným spravodajcom je člen výboru pre obranu a bezpečnosť poslanec Marcel Mihalik. Prosím ho, aby uvádzal hlasovanie. [Hlasovanie o vládnom návrhu zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov , tlač 974.]
Paška, Pavol, predseda NR SR (2013-09-04):
(Hlasovanie.) 146 prítomných, 84 za, 2 proti, 60 sa zdržalo. Návrh sme schválili.
Blanár, Juraj, podpredseda NR SR (2021-07-23):
Ctené poslankyne, vážení poslanci, musím konštatovať, že pán minister Lengvarský nie je prítomný a zatiaľ mám informáciu, že by mal byť za 20 minút tu. Ale chcem poprosiť koaličných poslancov, aby zistili, že či sa nachádza v Národnej rade, lebo takú informáciu nemám. Poprosím vás. (Pokračovanie prestávky.)
Beluský, Martin, poslanec NR SR (2021-04-30):
Ďakujem za slovo. Pán minister školstva, ja sa vás chcem spýtať na jednu vec, ktorú ste v prejave nespomenuli, a to je pripravovaná novela zákona o vysokých školách, ktorá si v akademickej obci, ktorá dostala v akademickej obci veľkú, veľkú vlnu kritiky. Veľa vysokých škôl aj senáty sa voči tej pripravovanej novele veľmi ohradili, pretože ony to tak tvrdia, to budem tak parafrázovať, že sa vlastne chystáte ako keby ukradnúť tú ich samosprávnosť vytvorením nejakej správnej rady, ktorá bude, ktorá si vlastne ako keby zobere niektoré kompetencie akademických senátov, ktoré vlastne rozhodujú o majetkoch, o tom, kto bude dekan, rektor a podobne. Ja sa vás chcem spýtať, pán minister, v akom je to stave, či to teda ste od toho už úplne upustili, že po tej vlne kritiky ste si povedali, že to neurobíte, alebo či to stále pripravujete, či chystáte nejakú diskusiu, nejaké zmeny, jednoducho chcem vedieť a myslím si, že aj tí zástupcovia akademickej obce potrebujú vedieť, čo sa vlastne ide v tejto veci robiť. Ďakujem za odpoveď.
P. Paška, predseda NR SR: (2009-11-04):
Dámy a páni, poprosím vás, aby sme sa prezentovali, aby som zistil, či sme uznášaniaschopní. (Prezentácia.) Prítomných je 73 poslancov. Budeme pokračovať v rokovaní v zmysle programu 42. schôdze. A poprosím teraz pána prezidenta Prezídia Fondu národného majetku Petra Šimka, aby uviedol návrh doplnku č. 1 k návrhu na použitie majetku Fondu národného majetku Slovenskej republiky v roku 2009 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrh na použitie majetku Fondu národného majetku Slovenskej republiky v roku 2010 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov . Je to tlač 1227, spoločná správa výborov je tlač 1227a. Nech sa páči, pán prezident, máte slovo.
Babič, Ján, poslanec NR SR (2013-10-16):
Týmto sme odhlasovali pripomienky zo spoločnej správy a keďže mám splnomocnenie gestorského výboru, dajte, prosím, hlasovať, pán predseda, o postúpení návrhu do tretieho čítania ihneď.
Viskupič, Jozef, poslanec NR SR (2015-06-17):
Ďakujem. Poviem tak, že tam, kde ty si skončil, s návrhom sa stotožňujem aj ja, ale keďže sú tu strážcovia legislatívneho procesu a parlamentnej debaty v počte dvaja, často si to ty a aj pán podpredseda parlamentu Číž, ja by som chcel, možno aj reagujúc na teba, poukázať na to, že by opozičné návrhy nemali robiť nejakú vykrývaciu vatu medzi vládnymi návrhmi, a zdá sa mi, že troška sme niekam uhli, pretože skáčeme v tom programe krížom krážom, a máme aj my právo napriek tomu, že sme opozícia, sa vyjadrovať kvalifikovane k návrhom zákonov a takisto vedieť, kedy asi minimálne, ak nie v hodinách, tak aspoň v dňoch, kedy prídu na program. A ja si myslím, že toto je setsakra dôležitá téma na to, ak sa bavíme o možnej zodpovednostnej rovine prokurátorov, aby dôstojnosť rokovania s tým, že vieme predpokladať aspoň deň, keď, nehovoriac o hodine, kedy návrh zákona príde na prerokovanie, pretože v tom predklone pred vládou ten parlament už viacej nemôže byť, ako keď vládne návrhy zasekávame na konkrétne hodiny a minúty a opozičné návrhy prichádzajú ako keby vyplňujúca vata medzi vládnymi návrhmi. Ďakujem.
A. Belousovová, podpredsedníčka NR SR: (2009-02-04):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa prihlásila do rozpravy pani poslankyňa Vášáryová. Ešte niekto má záujem prihlásiť sa do rozpravy? Ak nie, končím možnosť podania ústnych prihlášok do rozpravy a slovo má pani poslankyňa Vášáryová.
Glváč, Martin, podpredseda NR SR (2016-05-18):
Ďakujem veľmi pekne. Pán poslanec, kľudne do rozpravy, pretože vy ste mali reagovať na pána Viskupiča, ale keďže máte teraz to výsadné postavenie, tak nech sa páči. A, pán poslanec (reakcia z pléna); čože (reakcia z pléna), pán poslanec Viskupič, nech sa páči. Pán poslanec Kollár.
P. Hrušovský, podpredseda NR SR: (2001-10-03):
A ako posledný v poradí by som poprosil, keby ste uviedli návrh na vyslovenie súhlasu Národnej rady Slovenskej republiky so zmenou Protokolu č. 4 k Európskej dohode zakladajúcej pridruženie medzi Slovenskou republikou na jednej strane a Európskymi spoločenstvami a ich členskými štátmi na strane druhej (tlač 1015). Máte slovo, pani ministerka. B. Schmögnerová, ministerka financií SR: Ďakujem pekne. Predkladám na rokovanie Národnej rady návrh na zmenu Protokolu č. 4 k Európskej dohode zakladajúcej pridruženie medzi SR na jednej strane a Európskymi spoločenstvami a ich členskými štátmi na druhej strane, ktorým sa menia  niektoré ustanovenia týkajúce sa definície pojmu pôvodné výrobky a metód administratívnej spolupráce v rámci tzv. paneurópskej kumulácie pôvodu tovaru. Návrh na zmenu protokolu má charakter prezidentskej  medzinárodnej zmluvy, a preto je potrebné, aby ho prerokovala aj Národná rada Slovenskej republiky a vyslovila s ním súhlas. To je všetko ďakujem.
Grendel, Gábor, podpredseda NR SR (2021-04-30):
Ďakujem pekne, pán predseda vlády. Teraz dávam slovo predsedovi gestorského Výboru Národnej rady Slovenskej republiky pre financie a rozpočet pánovi poslancovi Mariánovi Viskupičovi, aby informoval Národnú radu o výsledku prerokovania programového vyhlásenia vlády vo výboroch a v gestorskom výbore.
P. Paška, predseda NR SR: (2009-04-28):
(Hlasovanie.) 133 prítomných, 53 za, 78 proti, 2 sa zdržali. Návrh sme neschválili.
Bugár, Béla, podpredseda NR SR (2018-10-23):
Prezentujme sa a hlasujme o tomto návrhu. (Hlasovanie.) Prítomných 144 poslancov, za 86, proti 42, zdržalo sa 16 poslancov. Konštatujem, že sme v treťom čítaní , preto otváram rozpravu v rámci tretieho čítania. Konštatujem, že do rozpravy je prihlásený pán poslanec Madej. Končím možnosť sa prihlásiť do rozpravy v rámci tretieho čítania. Pán poslanec, nech sa páči.
Hlina, Alojz, poslanec NR SR (2014-09-18):
Viete čo, ešte mám jednu, ale tá vydrží. Ďakujem veľmi pekne.
Figeľ, Ján, podpredseda NR SR (2013-05-22):
S ďalšou faktickou Ľubomír Petrák.
Danko, Andrej, podpredseda NR SR (2023-12-06):
Ďakujem, do rozpravy je prihlásený pán poslanec Dostál. Nech sa páči.
Tomanová, Viera, poslankyňa NR SR (2013-01-30):
Ďakujem pekne, pán predsedajúci. Pán poslanec Brocka, mne skutočne niekedy... (Hlas v pléne.)
Bugár, Béla, podpredseda NR SR (2017-10-18):
Ďalej v rozprave... Nech sa páči, procedurálny návrh, pán poslanec Vašečka, musíte ale aj písomne. Nech sa páči.
Sulík, Richard, poslanec NR SR (2012-10-18):
Ďakujem pekne. No ako sme od pána ministra počuli, gambling je legálny a podnikanie s gamblingom je legálne, to jednoducho je holý fakt. A zrejme naša spoločnosť nedokáže zakázať všetko, čo niekde niekomu ublíži. Keď v Lomničke 1 200 detí nemá čo jesť, lebo ich otcovia tie peniaze minú na nejakých automatoch, tak je to, samozrejme, veľmi smutné, len nie som si istý, či to je dôvod toto zakázať možno miliónu ľudí, ktorí gamblujú, resp. hrajú v nejakej rôznej forme. Možno sa treba teda zamyslieť skôr nad tým, či v takej Lomničke musíme teda týmto ľudom, týmto otcom vyplácať tie peniaze raz mesačne a v hotovosti, či napríklad nedať im cez IP karty len každý deň tú ich dávku, ktorá sa dá minúť len na niektoré veci, alebo neurobiť to iným spôsobom, skrátka či neriešiť tam ten lokálny problém, a nie kvôli tomu, že niekde niekto trpí, tak zakázať všetkým všetko. Druhá vec, ktorú by som chcel povedať. Padlo to tu už aj odo mňa, aj od kolegu Poliačika, aký je vlastne problém zrušiť v obciach to kvórum pre referendum. A dúfam, že pán minister aj k tomu sa nejako zmieni. Poprosil by som ho teraz, keď bude reagovať na faktické, že by mohol v krátkosti povedať, prečo je vlastne problém zrušiť v obciach nejaké prípadné referendum a potom rozhodnúť len tými... (Reakcie z pléna.) Prepáčte mi, jasné, ďakujem, ide o zrušenie kvóra a potom môžu rozhodnúť len tí, ktorí sa k tomu chcú vyjadriť. Bolo by to platné. Plus v našom zriadení spoločenskom existuje ešte dostatočne veľa možností na to, či už cez Generálnu prokuratúru alebo Ústavný súd alebo nadriadené ministerstvo, ktoré by za určitých okolností nejaké obzvlášť nebezpečné, hlúpe alebo už len neviem aké rozhodnutie vedeli zvrátiť či napraviť. Ďakujem pekne.
Hrnčiar, Andrej, podpredseda NR SR (2017-06-15):
Chcete položiť doplňujúcu otázku, pani poslankyňa? Nech sa páči.
Pellegrini, Peter, predseda NR SR (2015-07-01):
Ďakujem veľmi pekne. Vyhlasujem rozpravu za skončenú. Pýtam sa, pán minister, či chcete zaujať stanovisko. (Reakcia navrhovateľa.) Nech sa páči.
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 136 poslancov, za 22, proti 8, zdržalo sa 105, nehlasoval 1 poslanec. Návrh sme neschválili. Poprosím, aby ste ešte uviedli hlasovanie o návrhu poslanca Hlinu, na vydanie zákona, ktorým sa mení a dopĺňa zákon č. 446/2001 Z. z. o majetku vyšších územných celkov, tlač 1258. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 446/2001 Z. z. o majetku vyšších územných celkov v znení neskorších predpisov , tlač 1258.)
J. Tkáčová, poslankyňa: (2007-05-10):
Ďakujem.
Mikloško, Jozef, poslanec NR SR (2012-12-06):
Tieto otázky som položil vlastne včera, mnohé iné, no a pani ministerka na ne odpovedala, by som povedal, vyhlásila dosť neférové slová. K tomu sa nechcem vracať. Odpoveď, v podstate som s ňou spokojný. Len som poukázal včera, že naozaj zdravotníctvo nie je senior friendly a že mnohí si dnes nemôžu dovoliť mnohé zdravotné stránky. A to, že lieky sú dnes tretím biznisom vo svete, po zbrojárstve a po drogách, by Slovensko nemalo prijať. Hoci ho prijíma, u nás dvestotisíc ľudí berie viac ako desať liekov, 1,3 mld. eur sa minie na lieky ročne. Do lekární sa 100 ton liekov vracia každoročne do koša. Čiže svojím spôsobom plytváme, v tom je vinné aj zdravotníctvo, aj ľudia. Proste predpisujeme, niekto to zaplatí. Tento moment, systémový, mi v tej odpovedi chýba, aj keď na moje otázky tu bolo zodpovedané. Poznámka, že zdravotníctvo je čierna diera, do ktorej keď dáme desaťkrát viac, vždy to rado minie, je pravda. Je to predsa len povolanie, aj zdravotníctvo, aj lekárnictvo, tak ako je povolanie kňaz, tak ako je povolanie učiteľ, tak ako je povolanie vedec. V tomto smere by zdravotníctvo nemalo byť biznis. K tomu by sme sa my ako sociálny štát, ktorým chceme byť, mali približovať. Ďakujem.
Bugár, Béla, podpredseda NR SR (2019-12-04):
Pán spravodajca, chcete sa vyjadriť k rozprave? Nie, ďakujem pekne. No, pani poslankyňa, k záverečnému slovu sa nemôžte, bohužiaľ, nie, nie, nie. Prerušujem rokovanie o tomto bode programu. A budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1825). Pán minister Richter, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1825.)
Bugár, Béla, podpredseda NR SR (2016-03-23):
Ďalej v rozprave vystúpi pán poslanec Beblavý. Nech sa páči, máte slovo.
Číž, Miroslav, podpredseda NR SR (2015-04-15):
Pán poslanec, ja len veľmi krátko, ste známy ohľaduplnosťou, takže iste viete, že očakávame dlhé rokovanie a pravdepodobne jeden člen vlády, takže sa budú striedať. Je tu k dispozícii, akonáhle na vaše kvalifikované vystúpenie budete požadovať prítomnosť konkrétne pána ministra, pán predseda urobí všetko preto, aby ho sem pozval do tej sály. Zatiaľ sa striedajú tak, jak vy sa siedmi striedate ako navrhovatelia, a vy ste túto prax doviedli do dôsledkov, pán poslanec, iste chápete tento moment, ale predseda tu je, berie váš názor na vedomie. Pani poslankyňa Nicholsonová.
Vášáryová, Magdaléna, poslankyňa NR SR (2013-09-11):
Ďakujem, pán predseda. Ja chcem reagovať na pani poslankyňu v tom zmysle, že málokto z nás vie alebo málokto pracoval s postihnutými ľuďmi, že hluchí ľudia alebo ľudia hluchonemí, to je považované za najväčšie postihnutie vôbec. To znamená, neviem, či ste niekedy videli časopis pre hluchonemých. Ja som písala mnohé články pre nich a oni ich potom prekladali do svojho jazyka. Sú slová, ktoré sa nedajú jednoducho vysvetliť obrazom. Sú slová, abstraktné pojmy, ktoré oni nechápu, a preto som vám chcela byť vďačná, že vlastne upozorňujete na túto problematiku, lebo má mať pocit, že niekto keď nemá nohu alebo ruku, že to je to najväčšie postihnutie, nie. Najpostihnutejší ľudia sú hluchonemí, hoci teda majú oči. Druhá vec, v tomto zákone sa aj konečne pristupuje k tomu, že vlastne kontrolovanie v hlasitosti reklamy tak, ako bolo a ako za to mnohí tuto už sediaci hlasovali, proste prináša neuveriteľné finančné nároky a aplikačné problémy v praxi. Ale spôsob, akým sa to tu rieši, je skutočne len taký, aby sa nepovedalo. A tretie, úhrada, zjednodušovanie vyberania úhrady. Chcela som len pripomenúť tých, ktorých to zaujíma, že budúci rok bude kľúčový a všetci, ktorí sa tým zaoberajú, predpovedajú, že úhrada bude na najnižšej úrovni. Som zvedavá, koľko miliónov pán Václav Mika zoberie z rozpočtu rozhlasu, aby dotoval televíziu.
Štefunko, Ivan, poslanec NR SR (2024-01-10):
... a má to spoločné to, že vlastne 75 % ľudí, ktorí odchádza z tejto krajiny, odchádza kvôli ekonomickým a neviem akým dôvodom, ale 25 % ľudí odchádza aj kvôli tomu, lebo majú pocit, že na Slovensku nie je správny právny štát. Že sa cez korupciu dostanete oveľa ďalej ako, ako sa dostať správnou a poctivou prácou. Aj toto všetko, čo tu vlastne dnes robíme, prispieva ku odchodu mladých ľudí, lebo tí ľudia majú pocit, že v spravodlivom štáte sa im bude pravdepodobne lepšie dariť ako v nespravodlivom, v tom štáte, ktorý znižuje tresty za zločiny, a to nehovorím, a ja, my netvrdíme, že všetky zníženia trestov, ktoré vy navrhujete, sú zlé. Však my sme povedali, samozrejme, treba niektoré veci prispôsobiť, ale treba to, o tom diskutovať, treba o tom diskutovať relatívne dlho. Hovoríme o tom, že, že trest za, keď nejaká matka ukradne nejakú horalku pre svoje deti, tak samozrejme, že nemá ísť do väzenia a ak v minulom trestnom systéme jej to hrozilo, tak proste to treba odstrániť. Ale keď niekto systematicky tuneluje štát a ešte aj v nejakom organizovanom systéme, tak takémuto človeku znižovať tresty je proste výsmech. A nieže je to výsmech, je to proste takisto zločin, za ktorý by sa malo ísť do väzenia. Lebo to je práve to, akým spôsobom si nastavujeme motiváciu daných ľudí. To, že proste nejaký človek v nejakom jednotlivom zlyhaní proste urobí chybu a ide do väzenia a ako keby zostane tam desať rokov, tak to je asi problém. Ale ak niekto proste plánovane robí zleč... zločiny a tomu, ktorý to plánuje, znižujeme tresty do budúcnosti, tak to je pozvánka na robenie zločinov. A o tomto my tu rozprávame, preto vám rozšrubovávame tie vaše zmeny, dokonca ale hovoríme, že aj keď, keď chcete si to schváliť, tak to robte poriadne, robte to tak, aby tu bolo to MPK, aby o tom diskutovali ľudia, aby o tom mimovládne organizácie mohli analyzovať, že aké to môže mať dôsledky. A to už nehovorím o tých veciach, že na to nemáme pripravený ani súdny, ani, ani, ani celkovo justičný systém. Teda summa summarum, táto reforma nemá čo dočinenia len s prokuratúrou a súdnym systémom, ale má čo dočinenia s celou budúcnosťou krajiny, a preto si myslíme, že by mali ľudia chodiť protestovať do tých, do tých ulíc a na námestia, lebo takto môžu vyjadriť to znepokojenie a my veríme, že budete na to počúvať. To znamená, že zajtra o osemnástej v dvanástich mestách vás pozývam na protest proti týmto zmenám, ktoré chystáte. Ďakujem veľmi pekne. (Potlesk.)
Přidal, Alojz, poslanec NR SR (2012-10-25):
Pani kolegyňa, ja tu mám otvorený zákon o štátnych sviatkoch 241/1993 Z. z. Vy tam dávate novelu tohto zákona. Tam je, v § 1 sú uvedené štátne sviatky a v § 2 dni pracovného pokoja. Ja som veriaci človek, tak ako tuná mnoho ľudí je, a vy prakticky rozdeľujete túto kategóriu dní na dve kategórie, na, tak by som povedal, štátne sviatky a dni pracovného pokoja, ktoré sú cirkevné alebo teda vyplývajú z cirkevných osláv sviatkov slávnostných, a potom, by som to tak nazval, civilné a zdá sa mi to od vás ako nekorektné. Neviem si predstaviť, že by nás niekto nútil, aby sme si preložili Prvý sviatok vianočný alebo Druhý sviatok vianočný, alebo Štedrý deň. Jednoducho, keď ja mám právo, a vďaka Bohu, že mám to právo, že môžem oslavovať v ten deň, kedy padne tento cirkevný sviatok, a vtedy chcem mať aj voľno, tak si myslím, že aj tí, ktorí sú tu neveriaci a nechcú tento sviatok oslavovať inokedy, majú právo, napr. : SNP, Deň ústavy, 17. november, 1. máj, 8. máj, mať voľno vtedy, keď tento sviatok jednoducho padne. Zdá sa mi to teda úplne absurdné takýto váš návrh a naozaj v mnohých podnikoch to ľudia spájajú, takže buď podniky vypíšu celozávodnú dovolenku, alebo ľudia si to vedia spojiť. Čo sa týka gastrolístkov, som za to, aby ľudia dostávali gastrolístky jednoducho pre stravné návyky, aby tí ľudia naozaj v práci jedli, aby tie peniaze, ktoré dostanú jednoducho cez gastrolístky, použili... (Prerušenie vystúpenia časomerom.)